****

**REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

**OPĆINA KLOŠTAR PODRAVSKI**

**Jedinstveni upravni odjel**

KLASA: 112-02/23-01/04

URBROJ: 2137-16-01/01-23-03

KLOŠTAR PODRAVSKI:, 28. ožujka 2023.

Na temelju članaka 17. i 19. Zakona o službenicima i namještenicima u lokalnoj i područnoj (regionalnoj) samoupravi (''Narodne novine'', broj 86/08, 61/11, 4/18 i 112/19), Plana o prijemu u službu u Jedinstveni upravni odjel Općine Kloštar Podravski za 2023. godinu („Službeni glasnik Koprivničko-križevačke županije“ broj 6/23) te Pravilnika o unutarnjem redu u Jedinstvenom upravnom odjelu Općine Kloštar Podravski (''Službeni glasnik Koprivničko-križevačke županije'', broj 04/23 ) pročelnica Jedinstvenog upravnog odjela, raspisuje

**JAVNI NATJEČAJ**

**za prijem u službu na neodređeno vrijeme u Jedinstveni upravni odjel na radno mjesto**

* Stručni suradnik/ica za računovodstvene poslove, 1 izvršitelj/ica.
* Stručni uvjeti:

- sveučilišni prvostupnik ili stručni prvostupnik ekonomske struke,

- najmanje tri godine radnog iskustva na odgovarajućim poslovima,

- položen državni stručni ispit,

- poznavanje rada na računalu.

Opći uvjeti:

* punoljetnost
* hrvatsko državljanstvo
* zdravstvena sposobnost za obavljanje poslova

**Opis poslova radnog mjesta:**

- vodi evidenciju poreznih obveznika (1%),

- predlaže osnove za izradu proračuna i planova općinskih tijela i općinskih planskih dokumenata (5%),

- izrađuje nacrt odluke o izvršavanju proračuna i odluke o završnom računu proračuna (1%),

- prati propise iz oblasti financija (5%),

-izrađuje kalkulacije sredstava za pojedine namjene na osnovi propisanih kriterija (1%),

- izrađuje nacrte plansko-financijskih dokumenata Općine i njihovih izmjena u tijeku godine (10%),

- prati ostvarivanje prihoda po vrstama (1%),

- izrađuje izvješća o financijskom poslovanju Proračuna i dostavlja nadležnim pravnim osobama (10%),

- vrši kontrolu namjenskog korištenja sredstava korisnika proračuna te financijskog i materijalnog poslovanja korisnika (2%)

- vodi evidenciju ugovora i prati njihovo izvršenje (1%),

- brine o ažurnom vođenju propisanih evidencija (3%),

- prati stanje naplate općinskih poreza, naknada i doprinosa te upozorava na porezne zakone i druge propise u koliko ti poslovi nisu povjereni drugim osobama (2%),

- po potrebi sudjeluje u radu stalnih i povremenih radnih tijela Općine po pitanjima financija i računovodstva (1%),

- usklađuje i ažurira ovrhu obveza i naplaćivanja potraživanja (5%),

- kontaktira sa Finom i Poreznom upravom (2%),

- vrši obračun plaća i drugih primanja djelatnika i dužnosnika te poreza i doprinosa iz plaća, te ostale poslove vezane uz plaće (5%),

-kontrolira formalnu i materijalnu ispravnost isplatne dokumentacije (5%),

- vrši obračun naknada članovima Općinskog vijeća i izvršnog tijela (5%),

- preuzima knjigovodstvenu dokumentaciju te kontira i knjiži sve poslovne događaje u glavnoj i pomoćnim knjigama (10%),

- kontira i knjiži sve knjigovodstvene promjene u vezi osnovnih sredstava i sitnog inventara (2%),

- priprema inventurne liste i surađuje s povjerenstvom prilikom popisa imovine (2%),

- vodi zakonom propisane knjige i ostale evidencije osnovnih sredstava i sitnog inventara (2%),

- obavlja sve druge financijsko-računovodstvene poslove propisane zakonom, propisima (2%),

- obavlja druge poslove prema nalogu voditelja jedinice, pročelnika (9%).

Riječi i pojmovi koji imaju rodno značenje, korišteni u ovom natječaju, odnose se jednako na muški i ženski rod, bez obzira jesu li korišteni u muškom ili ženskom rodu.

Natjecati se mogu osobe oba spola.

Služba se zasniva na neodređeno vrijeme uz obvezni probni rad od 3 mjeseca.

U službu ne mogu biti primljene osobe za koje postoji zapreka iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (''Narodne novine'', broj 86/08, 61/11, 4/18 i 112/19).

Ukoliko kandidat nema položen državni ispit, dužan ga je položiti u roku od 12 mjeseci od početka obavljanja službe.

Dokaz o zdravstvenoj sposobnosti dostavit će samo kandidat koji bude izabran.

Za kandidate prijavljene na javni natječaj koji ispunjavaju formalne uvjete provest će se testiranje radi provjere znanja i sposobnosti putem pisanog testiranja i intervjua. Ako kandidat ne pristupi testiranju, smatrat će se da je povukao prijavu na javni natječaj.

Na web stranici Općine Kloštar Podravski ([www.kloštarpodravski.hr](http://www.kloštarpodravski.hr)) naveden je opis poslova te podaci o plaći radnog mjesta koje se popunjava, način obavljanja prethodne provjere znanja i sposobnosti kandidata i iz kojeg područja, te izvori za pripremanje kandidata za tu provjeru.

Na istoj web stranici i na oglasnoj ploči Općine Kloštar Podravski objavit će se vrijeme održavanja prethodne provjere znanja i sposobnosti kandidata, najmanje 5 dana prije održavanja provjere.

**Uz prijavu na javni natječaj** kandidati su dužni priložiti:

a) životopis,

b) presliku osobne iskaznice,

c) presliku dokaza o stručnoj spremi (diploma),

e) elektronički zapis podataka iz područja radnih odnosa (dokaz o radnom iskustvu) - izdaje Hrvatski zavod za mirovinsko osiguranje (HZMO),

f) dokaz o položenom državnom stručnom ispitu (preslika)

g) uvjerenje o nekažnjavanju (ne starije od 30 dana do dana objave natječaja),

h) presliku vozačke dozvole,

i) vlastoručno potpisanu Privolu za prikupljanje i obradu podataka u određenu svrhu,

(obrazac izjave nalazi se na web stranici Općine (www.klostarpodravski.hr),

j) vlastoručno potpisanu izjavu o nepostojanju zapreka iz članak 15. i 16. iz Zakona o službenicima i namještenicima u lokalnoj i područnoj (regionalnoj) samoupravi ( Narodne novine broj 86/06, 61/11 i 4/18), (obrazac izjave nalazi se na web stranici Općine (www.kloštarpodravski.hr)

Urednom prijavom smatra se samo ona prijava koja sadrži sve podatke i priloge navedene u javnom natječaju.

Kandidat koji ima pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje se vidi navedeno pravo.

Kandidati koje se pozivaju na pravo prednosti pri zapošljavanju, sukladno članku 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17, 98/19. i 84/21), članku 48. Zakona o civilnim stradalnicima iz Domovinskog rata (''Narodne novine'', broj 84/21), članku 48.f Zakona o zaštiti vojnih i civilnih invalida rata (''Narodne novine'', broj 33/92, 77/92, 58/93, 2/94, 76/94, 108/95, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'', broj 157/13, 152/14, 39/18 i 32/20), dužni su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17, 98/19. i 84/21) i člankom 48. Zakona o civilnim stradalnicima iz Domovinskog rata ''(Narodne novine'', broj 84/21), uz prijavu na natječaj dužni su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidati koji ostvaruju pravo prednosti pri zapošljavanju, sukladno odredbi članka 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'', broj 157/13, 152/14, 39/18 i 32/20), te odredbi članka 48.f Zakona o zaštiti civilnih i vojnih invalida rata (''Narodne novine'', broj 33/92, 77/92, 58/93, 2/94, 76/94, 108/95, 82/01, 103/03, 148/13 i 98/19) dokazuju to pravo izvornikom rješenja ili potvrdom o priznatom statusu osobe s invaliditetom. Uz prijavu na javni natječaj dužni su priložiti sve dokaze o ispunjavanju traženih uvjeta.

Ako se kandidat poziva na pravo prednosti prilikom zapošljavanja, a nije priložio sve dokaze sukladno posebnom propisu na temelju kojeg se poziva na pravo prednosti prilikom zapošljavanja, iste prijave će se razmatrati kao i sve ostale prijave kandidata koji ne ostvaruju pravo prednosti zapošljavanja prema posebnim propisima.

Kandidat/kinja pripadnik/ica nacionalne manjine ima pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina (''Narodne novine'', broj 155/02, 47/10, 80/10 i 93/11 – Odluka Ustavnog suda Republike Hrvatske), bez obveze dostavljanja dokaza o nacionalnoj pripadnosti.

Prijave na javni natječaj s dokazima o ispunjavanju propisanih uvjeta dostavljaju se u roku od 8 dana od objave javnog natječaja u ''Narodnim novinama'' na adresu:

OPĆINA KLOŠTAR PODRAVSKI,

Kralja Tomislava 2, 48362 Kloštar Podravski

s naznakom **„*Javni natječaj za* Stručnog suradnik/ica za računovodstvene poslove *- ne otvaraj''*** ili se mogu predati neposredno u pisarnici Općine Kloštar Podravski u zatvorenoj omotnici radnim danom ponedjeljkom, srijedom i četvrtkom od 07-15 sati, utorkom od 07-17 sati i petkom od 07 do 13 sati sati.

Neuredne i nepravodobne prijave neće se razmatrati.

O rezultatima javnog natječaja kandidati će biti obaviješteni u zakonskom roku, dostavom rješenja o prijmu u službu izabranog kandidata.

 Pročelnica

Nataša Martinčević